Στη ζωή μου, είχα εμμονή μόνο με τρία άτομα.
Όταν κάνουμε λάθη, μαθαίνουμε απ' αυτά. Σαν τα παιδιά.
Δεν μετανιώνω τίποτα,
αλλά μακάρι να έρχονταν αλλιώς τα πράγματα.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
Κάποτε, σκέφτομαι κάποια πράγματα που έκανα.
Τα θεώρησαν παρενοχλητική παρακολούθηση, αλλά εγώ όχι.
ΤΟ 40 ΤΟΙΣ ΕΚΑΤΟ ΤΩΝ ΚΑΤΑΔΙΚΑΣΘΕΝΤΩΝ ΥΠΟΤΡΟΠΙΑΖΟΥΝ
ΑΥΤΗ ΕΙΝΑΙ Η ΙΣΤΟΡΙΑ ΤΗΣ ΚΑΤΑΔΙΚΟΥ ΥΠ' ΑΡ. 1260226
Όταν τα έκανα αυτά,
τρελαινόμουν, κάπως.
Να πω την αλήθεια, φοβάμαι πολύ.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΣΩΦΡΟΝΙΣΤΙΚΟ ΚΑΤΑΣΤΗΜΑ ΤΣΙΛΙΚΟΘΙ, ΜΙΖΟΥΡΙ
Ονομάζομαι Ντικίτρις Τζάκσον.
Φυλακίστηκα για παρενόχληση για τέσσερα χρόνια και πέρασαν τα δύο.
Η ΚΑΤΑΔΙΚΗ ΤΗΣ ΝΤΙΚΙΤΡΙΣ ΤΟΥ 2018
ΕΔΩΣΕ ΤΕΛΟΣ ΣΕ ΠΑΡΑΒΑΣΕΙΣ ΜΙΑΣ ΔΕΚΑΕΤΙΑΣ ΕΝΑΝΤΙ ΠΛΗΘΩΡΑΣ ΓΥΝΑΙΚΩΝ
Ο εθισμός μου είναι οι γυναίκες.
Δεν πίνω καφέ, δεν καπνίζω.
ΝΤΙΚΙΤΡΙΣ ΤΖΑΚΣΟΝ
Για κάποιον λόγο, οι γυναίκες
με εξιτάρουν. Τις αγαπώ πολύ.
Η ΝΤΙΚΙΤΡΙΣ ΜΕΓΑΛΩΣΕ ΣΕ ΑΝΑΔΟΧΗ ΣΤΟ ΜΙΛΓΟΥΟΚΙ ΤΟΥ ΟΥΙΣΚΟΝΣΙΝ
Η πρώτη μου αναδοχή ήταν στα έξι μου χρόνια.
Με πήραν, επειδή η βιολογική μου μητέρα δεν με ήθελε.
Συνολικά, με άλλαξαν δώδεκα σπίτια.
Δέχτηκα κακοποίηση σε κάποια. Σε κακομεταχειρίζονται
αντί να σε αγαπούν.
Στα δέκα, άρχισαν να με ελκύουν οι γυναίκες.
Στα έντεκα άρχισαν οι τσακωμοί στο σχολείο,
επειδή με κορόιδευαν γι' αυτό.
Άλλαζα σπίτια, επειδή δεν με ήθελαν. Έλεγαν ότι είμαι κακό παιδί.
Δεν με ήθελαν σε σπίτι με άλλα παιδιά, επειδή ήμουν γκέι.
Ένιωθα ότι δεν είχα αγάπη, ένιωθα ανεπιθύμητη.
Η ΝΤΙΚΙΤΡΙΣ ΗΤΑΝ ΔΕΚΑ ΕΤΩΝ
ΟΤΑΝ ΑΝΕΠΤΥΞΕ ΤΗΝ ΠΡΩΤΗ ΤΗΣ ΕΜΜΟΝΗ ΜΕ ΓΥΝΑΙΚΑ
Ήμουν σε ανάδοχη οικογένεια στο Ουισκόνσιν.
Πηγαίναμε στην εκκλησία και υπήρχε μια κυρία, κάπου 24 ετών τότε,
ήταν πολύ όμορφη.
Ήθελα να με φροντίζει.
Μου έκανε δώρα τα Χριστούγεννα, στα γενέθλιά μου,
πήγαινα στο σπίτι της τις Κυριακές μετά την εκκλησία.
Ήθελα να μου φέρεται σαν γονιός.
Όποτε την έβλεπα ενθουσιαζόμουν,
την έλεγα "μαμά" και μου έλεγε "Δεν είμαι η μαμά σου".
Ένιωθα απόρριψη, αφού δεν είχα ποτέ μια σταθερή μητρική παρουσία.
Όταν γνώρισα την Ντι, ήταν μικρό κορίτσι.
Την ένταξαν στην εκκλησία, ήταν πολύ ντροπαλή.
Σ' αυτήν την εκκλησία μεγάλωσε η Ντι.
Εκκλησία του Θείου Ναού.
ΤΑΝΙΑ ΚΙΝΓΚ
Μικρή εκκλησία, αλλά με μεγάλη καρδιά και πολλή αγάπη.
Ονομάζομαι Τάνια Κινγκ
και γνώρισα την Ντι όταν ήρθε στην εκκλησία μας.
ΜΙΚΡΗ, Η ΝΤΙΚΙΤΡΙΣ ΠΗΓΑΙΝΕ ΣΤΟ ΣΠΙΤΙ ΤΗΣ ΤΑΝΙΑ ΤΙΣ ΚΥΡΙΑΚΕΣ
Η ΤΑΝΙΑ ΑΠΟΤΕΛΕΣΕ ΤΟ ΕΠΙΚΕΝΤΡΟ ΤΗΣ ΠΡΩΤΗΣ ΕΜΜΟΝΗΣ ΤΗΣ ΝΤΙΚΙΤΡΙΣ
Ένιωθα ότι λαχταρούσε κάτι.
Όπως όταν βλέπεις ένα κουτάβι σε καταφύγιο ζώων
και θέλει να το πιάσεις και να το αγαπήσεις.
Ένιωσα την ανάγκη της για αγάπη.
Ήμασταν στο σπίτι μου.
Μου είπε "Να με υιοθετήσεις".
Και της έλεγα "Όχι, κορίτσι μου". Το έπαιρνα στο αστείο.
Θυμάμαι ότι δεν γύρισα να δω το πρόσωπό της.
Τώρα, νιώθω ότι μάλλον την προσέβαλα που της αρνήθηκα με τέτοιο τρόπο.
Εκείνη το είδε με την έννοια
"Δεν είμαι αρκετά καλή να γίνεις μαμά μου;"
Όταν η Ντι ήταν μικρή, η σχέση μας ήταν πολύ αγνή και όμορφη.
Μεγαλώνοντας, όμως,
αυτό άρχισε να αλλάζει.
Όταν βγαίναμε με τον πρώτο μου σύζυγο, πήγαινα να τον δω τα σαββατοκύριακα
και κάποτε δεν κατάφερνα να πάω εκκλησία.
Έτσι, δεν με έβλεπε.
Δεν ήθελε να πηγαίνω. Ήθελε να κάνει παρέα μαζί μου.
Κι εγώ έλεγα "Όχι, το κανόνισα και θα πάω".
Προσπαθούσε να με πείσει να περάσω χρόνο μαζί της.
Της έλεγα "Ντι, δεν το συζητώ.
Είπα όχι, τελείωσε".
Κι επέμενε, με τη σκέψη ότι αν το ζητούσε 50 φορές, θα άλλαζα γνώμη.
Ήταν επίμονη.
Της έλεγα "Ντι, θα σε ξαναπάρω εγώ".
Προσπαθούσε να με κρατήσει στο τηλέφωνο.
Και της έλεγα "Ντι, κλείνω τώρα".
Το έκλεινα και έπαιρνε αμέσως ξανά.
Έφτασα σε σημείο
να αναγκαστώ να κρατήσω αποστάσεις,
επειδή έβλεπα πού πήγαινε η κατάσταση και δεν μου άρεσε.
Όταν παντρεύτηκε, είχα απελπιστεί.
Ένιωθα ότι την έχασα.
Θυμήθηκα τα παλιά. Δεν ήμουν αρκετή. Δεν θα με αγαπούσε κανένας ποτέ.
Αν η ίδια μου η μάνα δεν με αγάπησε, τότε ούτε αυτή μ' αγαπάει.
ΑΦΟΤΟΥ Η ΤΑΝΙΑ ΔΙΕΚΟΨΕ ΣΧΕΣΕΙΣ,
Η ΝΤΙΚΙΤΡΙΣ ΑΡΧΙΣΕ ΝΑ ΣΥΝΔΕΕΤΑΙ ΜΕ ΤΗΝ ΑΝΙΨΙΑ ΤΗΣ ΤΑΝΙΑ, ΤΗΝ ΤΙΦΑΝΙ
Όταν γνώρισα την Τίφανι, μου έδωσε τη σημασία που λαχταρούσα.
Είχα μια φωτογραφία της που μου έδωσε
και τη φιλούσα για καληνύχτα.
Μάλλον ένιωθα πιο ασφαλής.
Έχοντας δεχτεί σεξουαλική παρενόχληση μικρή,
δεν μου άρεσαν οι άντρες, αλλά δεν θεωρούσα τον εαυτό μου γκέι.
Δεν ήξερα καν τι είναι γκέι. Απλώς, μου άρεσε το φύλο.
Του τύπου "Είναι όμορφη".
Δεν το είχα πει ποτέ αυτό για άντρα.
Μόνο για γυναίκες.
Αυτή είναι η Τίφανι.
Πανέμορφη κοπέλα.
Τότε η Ντι ήταν στη ζωή μας.
Η Τίφανι έδωσε στην Ντι τη σημασία
που δεν έπαιρνε πλέον από μένα.
Ήμασταν στο σπίτι της μητέρας της Τίφανι.
Η Τίφανι είπε "Είναι ερωτευμένη και με τις δυο μας
ή ήταν ερωτευμένη μαζί σου και τώρα είναι μαζί μου".
Κι εγώ της είπα "Στάσου μια στιγμή".
Δεν ήταν καθόλου αυτή η σχέση μας.
Δεν είχα δει τέτοια σημάδια. Νόμιζα ότι αυτό που ήθελε
ήταν να γίνω μαμά της.
Η Τίφανι ήταν μικρότερη και η Ντι ένιωθε έλξη γι' αυτήν,
έτσι η σχέση τους έγινε κι αυτή περίεργη.
ΣΤΗΝ ΕΦΗΒΕΙΑ, Η ΝΤΙΚΙΤΡΙΣ ΔΗΜΙΟΥΡΓΗΣΕ ΨΕΥΤΙΚΟ ΛΟΓΑΡΙΑΣΜΟ ΚΟΙΝΩΝΙΚΗΣ ΔΙΚΤΥΩΣΗΣ
Μου είπε η ανιψιά μου ότι η Ντι άλλαξε το όνομά της στο Facebook.
Ονόμασε τον εαυτό της "Τίφανι Τζάκσον" κι έστειλε αίτημα φιλίας και στις δύο μας.
Όταν το είδα ότι δεν είχε φωτογραφία, το έσβησα.
Η Τίφανι είπε ότι ήταν η Ντι.
Κι είπα "Αμάν. Για μια στιγμή. Από πού κι ως πού 'Τίφανι';"
Κι είπε "Ακριβώς. Άρχισε να γίνεται περίεργο".
ΤΙΦ
Και τότε, είπε "Νομίζω ότι προσπαθεί να με μιμηθεί".
Κι είπα "Θεέ μου".
ΤΟ 2008, Η ΝΤΙΚΙΤΡΙΣ ΜΕΤΑΚΟΜΙΣΕ ΑΠΟ ΤΟ ΣΠΡΙΝΓΚΦΙΛΝΤ ΤΟΥ ΜΙΖΟΥΡΙ
ΚΑΙ ΑΡΧΙΣΕ ΝΑ ΚΑΝΕΙ ΣΧΕΣΕΙΣ ΜΕ ΓΥΝΑΙΚΕΣ
ΜΕ ΤΟ ΟΝΟΜΑ ΤΙΦΑΝΙ
ΤΟ 2012, Η ΝΤΙΚΙΤΡΙΣ ΑΡΧΙΣΕ ΜΙΑ ΣΧΕΣΗ
ΜΕ ΜΙΑ ΓΥΝΑΙΚΑ ΟΝΟΜΑΤΙ ΡΕΪΤΣΕΛ
Στα 18 μου έκανα την πρώτη μου σχέση.
Η δεύτερη ήταν η Ρέιτσελ.
Γινόμουν κολλιτσίδα, τη γούσταρα όλο και πιο πολύ.
Στην αρχή, ήταν αμοιβαίο, αλλά όσο της έλεγα
"Μην πας" ή "Γύρνα" και "Θα με παρατήσεις;",
τόσο πιο πολύ ένιωθε δυσφορία μαζί μου.
Νομίζω επειδή δεν είχα ποτέ μαμά
και πήγαινα από δω κι από κει, αναζητούσα αγάπη.
Αν με απέρριπταν ή δεν με ήθελαν,
τρελαινόμουν, πάθαινα κατάθλιψη,
πολλά συναισθήματα τα οποία δεν μπορώ να χειριστώ.
Ίσως ήταν ο τρόπος που τις διάλεγα,
αλλά η κάθε σχέση με έκανε να νιώθω ότι δεν ήμουν αρκετή.
Όταν γνώρισα την Ντι, μου συστήθηκε ως Τίφανι.
Το πραγματικό της όνομα το έμαθα έξι, εφτά μήνες μετά.
Πολύ αργότερα έμαθα ότι ήταν Ντικίτρις.
Ονομάζομαι Κριστίν.
Η Ντικίτρις είχε σχέση με την κόρη μου, Ρέιτσελ.
Η Ντι ήταν καλή.
Δηλαδή, φαινόταν καλή στην αρχή, ευγενική, με καλούς τρόπους.
Προτού το καταλάβω,
άρχισε να μένει στο σπίτι.
Και αμέσως μετά, μετακόμισε.
ΑΦΟΤΟΥ ΜΕΤΑΚΟΜΙΣΕ Η ΝΤΙΚΙΤΡΙΣ,
Η ΚΡΙΣΤΙΝ ΑΡΧΙΣΕ ΝΑ ΑΝΗΣΥΧΕΙ ΓΙΑ ΤΗ ΣΥΜΠΕΡΙΦΟΡΑ ΤΗΣ ΠΡΟΣ ΤΗ ΡΕΪΤΣΕΛ
Δεν ξέρω, έβλεπα κάποια σημάδια
ότι δεν ήταν η κατάλληλη για τη Ρέιτσελ.
Η Τίφανι σκαρφιζόταν διάφορα,
ότι η Ρέιτσελ έκανε κάτι, ενώ δεν το έκανε.
Ήταν στο σπίτι και καθόταν.
Η Τίφανι είχε άποψη για την εμφάνιση της Ρέιτσελ
και αν η Ρέιτσελ δεν ήθελε να βγει,
η Τίφανι θύμωνε.
Και τσακώνονταν, συζητούσαν.
Αν δεν γινόταν το δικό της,
τα έπαιρνε, της έστριβε και γινόταν λίγο κακιά.
Με τη Ρέιτσελ είχα εμμονή.
Την ακολουθούσα. Έλεγε ότι θα ήταν στη δουλειά
και την παρακολουθούσα να δω αν ήταν στη δουλειά.
Υπήρχαν μέρες που πήγαινα και δεν ήταν εκεί
και άρχισα να αποκτώ τάσεις παρενοχλητικής παρακολούθησης.
Ήταν θέμα εμπιστοσύνης. Δεν της είχα εμπιστοσύνη.
Έψαχνα το κινητό της, τέτοια.
Τότε άρχισα να την παρακολουθώ παρενοχλητικά.
Ήθελε να με χωρίσει και εγώ έκανα το παν
να την πείσω να μείνει.
Και με απέρριπτε.
Θέλω να…
Είμαι εκδικητική κάποτε.
Όταν με πληγώνουν, θέλω κι αυτές να πονούν.
Τη χτυπούσα όταν έκανε κάτι
με το οποίο δεν συμφωνούσα.
Την αποκαλούσα "πόρνη", τέτοια.
Την κακοποιούσα και συναισθηματικά.
ΟΚΤΩΒΡΙΟΣ
ΜΕΤΑ ΑΠΟ ΚΑΠΟΙΟΥΣ ΜΗΝΕΣ ΣΧΕΣΗΣ, ΟΙ ΑΠΕΙΛΕΣ ΚΛΙΜΑΚΩΘΗΚΑΝ
Γύρισα σπίτι ένα βράδυ.
Όταν πάρκαρα, είδα την εξώπορτα ανοιχτή.
Τσακώνονταν, δεν ξέρω για ποιο πράγμα.
Τότε την είδα εκτός ελέγχου.
Έριχνε διάφορες απειλές.
Τρόμαξα. Δεν θέλω να πεθάνω. Ούτε τότε ήθελα να πεθάνω.
Την επόμενη μέρα, εξασφαλίσαμε περιοριστικά μέτρα,
και για τη Ρέιτσελ και για μένα.
Μετά τον χωρισμό μας, συνέχιζα να την παίρνω τηλέφωνο.
Δεν καταλάβαινα γιατί δεν με ήθελε. Δεν με ένοιαζε.
Δεν έμεινα μακριά της, όπως έπρεπε.
Πήγαινα στο νέο της σπίτι όπου έμενε με τη μητέρα της.
Την ακολουθούσα, τέτοια.
Εμφανιζόμουν όπου πήγαινε και της έλεγα
"Συγγνώμη, γύρνα ξανά". Τέτοια.
Η αστυνομία είπε να μην πάω σπίτι της, αλλά πήγαινα.
Παραβίαζε τα περιοριστικά μέτρα και ερχόταν.
Δεν την ένοιαζε ότι υπήρχαν.
Δεν έπρεπε να μας πλησιάσει σε απόσταση 300 μέτρων.
Ερχόταν και άρχιζε να φωνάζει απ' έξω.
"Σ' αγαπώ, πώς μπόρεσες να μου το κάνεις αυτό;"
Δεν άνοιγα την πόρτα, δεν της μιλούσα.
Συνέχιζε να χτυπάει.
Προσπάθησε να μπει από τα παράθυρα,
έβγαλε όλες τις σίτες.
Είχα τρομοκρατηθεί.
Φοβόμουν ότι θα ερχόταν
να κάνει κάτι στη Ρέιτσελ.
Μέχρι να έρθει η αστυνομία, έφευγε.
Για πόσο καιρό το έκανε αυτό;
Τουλάχιστον ένα χρόνο.
ΟΚΤΩΒΡΙΟΣ
ΣΤΙΣ 6 ΟΚΤΩΒΡΙΟΥ 2012, Η ΝΤΙΚΙΤΡΙΣ ΣΥΝΕΛΗΦΘΗ
ΣΤΗΝ ΝΤΙΚΙΤΡΙΣ ΑΠΑΓΓΕΛΘΗΚΑΝ ΔΙΑΦΟΡΕΣ ΚΑΤΗΓΟΡΙΕΣ,
ΜΕΤΑΞΥ ΑΛΛΩΝ, ΓΙΑ ΔΙΑΡΡΗΞΗ ΚΑΙ ΕΠΙΘΕΣΗ
ΚΑΤΑΔΙΚΑΣΤΗΚΕ ΣΕ ΟΧΤΩ ΧΡΟΝΙΑ ΥΠΟ ΕΠΙΤΗΡΗΣΗ
Δεν σκέφτηκα τις συνέπειες,
σκεφτόμουν μόνο ότι την ήθελα.
Έχω συνολικά εφτά επιθέσεις στο μητρώο μου.
Ήξερα ότι δεν έπρεπε να το κάνω,
αλλά το έκανα επειδή ήθελα να νιώσει τον πόνο που ένιωθα.
Με ρίχνει κάποτε,
όταν νιώθω ότι δεν βρήκα την αγάπη.
Όλες οι γυναίκες θέλουν ένα σπίτι,
έναν σύζυγο,
παιδιά, μια καλή δουλειά.
Νιώθω ότι
στο μυαλό μου το ήθελα κι εγώ με μια γυναίκα,
και το γεγονός ότι δεν το πέτυχα με ρίχνει συναισθηματικά,
νιώθω απόγνωση.
Σκέφτομαι "Θεέ μου, δεν θα βρω ποτέ την αγάπη".
Μου λένε κάποιοι φίλοι μου
"Πρέπει να βρεις την αγάπη μέσω του Θεού".
ΚΑΤΑ ΤΗ ΔΙΑΡΚΕΙΑ ΤΗΣ ΕΠΙΤΗΡΗΣΗΣ, Η ΝΤΙΚΙΤΡΙΣ ΕΓΙΝΕ ΜΕΛΟΣ ΙΕΡΑΠΟΣΤΟΛΗΣ
Πριν από κάποια χρόνια, η Ντι περπατούσε λυπημένη.
Είχαμε βάλει μια πινακίδα που έγραφε
"Μελέτη της Βίβλου στις 7:00".
Είχε μόλις κάνει την προσευχή της στον Θεό θυμωμένα.
Και είχε πει "Θέλω ένα σημάδι".
Κοίταξε και είδε την πινακίδα μας και τη θεώρησε σημάδι.
Ήρθε στη βεράντα και χτύπησε την πόρτα.
Άνοιξα και είπε "Θα κάνετε μελέτη της Βίβλου απόψε στις 7:00;"
Και της είπα "Ξεκινήσαμε ήδη".
Με λένε Στιβ Λονγκ.
Ήμουν ο πάστορας της Ντι για πολλά χρόνια.
Όλοι είναι απεγνωσμένοι για αγάπη.
Πολλοί μεγαλώσαμε σε σταθερή οικογένεια ή σε σταθερό κοινωνικό περιβάλλον
και δεν ξέρουμε ότι θέλουμε αγάπη, επειδή τη δεχόμαστε συνεχώς.
Αυτό το κορίτσι… αμάν.
Είχε μια φριχτή παιδική ηλικία,
και πήγαινε από το ένα πράγμα στο άλλο.
Ένα βράδυ, κάλεσε τη γυναίκα μου κι εμένα,
επειδή σκεφτόταν να αυτοκτονήσει.
Πήγαμε εκεί και μας παρέθεσε ένα σωρό πράγματα
που της είχαν συμβεί.
Είχαμε δακρύσει και προσπαθήσαμε να της δώσουμε αγάπη.
Προσπαθούμε να ακούμε και να βοηθήσουμε όσο μπορούμε.
Σίγουρα, ως ιερέας
τους προσανατολίζω προς τον Χριστό και στη σωτηρία Του.
Ποτέ δεν αναφέραμε την ομοφυλοφιλία στην Ντι.
Εκείνη την ανέφερε πάντα σε μας.
Η σεξουαλικότητά της…
Η ίδια δεν θεωρεί ότι είναι σωστή.
Θεωρούμε ότι
η σεξουαλικότητα της Ντι δεν συμβάδιζε με τις Γραφές,
αλλά θεωρούμε ότι η αγάπη μας γι' αυτήν συμβάδιζε απόλυτα με τις Γραφές.
ΜΕΤΑ ΑΠΟ ΔΥΟ ΧΡΟΝΙΑ ΕΠΙΤΗΡΗΣΗΣ, Η ΝΤΙΚΙΤΡΙΣ ΔΕΝ ΕΙΧΕ ΥΠΟΤΡΟΠΙΑΣΕΙ
Τα δύο πρώτα χρόνια, τα πήγαινα καλά, δούλευα σε νηπιαγωγείο.
Ωρίμαζα, πήγαινα πιστά στην εκκλησία
και άρχισα να έχω αισθήματα για διάφορες γυναίκες.
ΤΟ 2017, Η ΝΤΙΚΙΤΡΙΣ ΓΝΩΡΙΣΕ ΤΗ "ΣΑΡΑ"
Τη γνώρισα σε κέντρο κοινότητας.
Δεν το ήξερα ότι θα αποκτούσα εμμονή μαζί της.
Έκανα τρελά πράγματα για να της αποδείξω ότι την αγαπούσα
και ήθελα να μου δώσει μια ευκαιρία.
Της αγόραζα λουλούδια.
Όταν πήγαινα σπίτι της, δεν άνοιγε την πόρτα.
Άφηνα τα δώρα εκεί και γυρνούσα μετά από δέκα λεπτά.
Έκανα βόλτες στη γειτονιά της.
Γυρνούσα να δω αν πήρε τα δώρα
και δεν τα έβρισκα.
Έτσι, σκεφτόμουν "Αμάν, τα ήθελε".
Νόμιζα ότι αν τα έκανα όλα αυτά, θα μου έδινε μια ευκαιρία.
Τέτοια πράγματα.
Υπάρχουν κι άλλα, αλλά ντρέπομαι,
δεν θέλω να τα πω.
Η ΝΤΙΚΙΤΡΙΣ ΑΡΧΙΣΕ ΝΑ ΠΑΡΕΝΟΧΛΕΙ ΤΗ ΣΑΡΑ ΤΟ 2017
ΤΟ 2018, Η ΥΠΟΘΕΣΗ ΚΑΤΑΓΓΕΛΘΗΚΕ ΣΤΙΣ ΑΡΧΕΣ
Αυτή η υπόθεση ήρθε στο φως μετά από έναν χρόνο συνεχούς παρενόχλησης
και παρενοχλητικής παρακολούθησης.
Η κα Τζάκσον και το θύμα είχαν μιλήσει μόνο λίγες φορές.
Το θύμα είχε γίνει το αντικείμενο του πόθου,
χωρίς να υπάρχει πραγματική βάση για σχέση μεταξύ των δύο.
Με λένε Ντέιβιντ Χατς, αστυνόμος του Σπρίνγκφιλντ.
Μου είχε ανατεθεί η υπόθεση της κας Τζάκσον.
Η "ΣΑΡΑ" ΑΡΝΗΘΗΚΕ ΝΑ ΣΥΜΜΕΤΑΣΧΕΙ ΚΑΙ ΖΗΤΗΣΕ ΝΑ ΠΑΡΑΜΕΙΝΕΙ ΑΝΩΝΥΜΗ
Το θύμα ανέφερε ότι έλαβε ένα σημείωμα στο σπίτι της
και αυτό κλιμακώθηκε σε φωνητικά μηνύματα,
δώρα για τα Χριστούγεννα, για το Πάσχα.
Είχε αφήσει λουλούδια με πολλά σημειώματα.
Όταν το θύμα μετακόμισε,
η κα Τζάκσον εντόπισε τη διεύθυνση
και τα δώρα συνέχισαν.
Ό,τι και να έλεγαν στην κα Τζάκσον,
συνέχισε αυτά που έκανε
και επικοινωνούσε με το θύμα.
Μια φορά, είχε πάει σε ένα μπαρ,
όπου το θύμα βρισκόταν με κάποιον που δεν ήξερε καλά,
και την προσέγγισε.
Την ακολουθούσε όπου και να πήγαινε.
Την ακολούθησα.
Ήθελα να…
Ντρέπομαι.
Ήθελα να πάω εκεί που ήταν και να της πω "Γεια!". Σαν να ήμουν κι εγώ εκεί.
Μου έλεγε "Μη με πλησιάζεις".
Όταν με απέρριψε, τρελάθηκα.
Το θύμα έφτασε σε σημείο να νιώθει ότι δεν ήταν πλέον ασφαλής
να βγει από το σπίτι χωρίς συνοδεία να την προστατεύει.
ΑΠΡΙΛΙΟΣ
ΣΤΙΣ 14 ΑΠΡΙΛΙΟΥ 2018, Η ΝΤΙΚΙΤΡΙΣ ΠΗΓΕ ΣΤΟ ΣΠΙΤΙ ΤΗΣ ΣΑΡΑ
Ήταν αργά, κάπου εφτά το βράδυ. Ήταν σκοτεινά.
Της πήρα κάποια δώρα.
Χτύπησα το κουδούνι, δεν άνοιξε.
Μπήκα στο αυτοκίνητο,
της έστειλα μήνυμα, δεν απάντησε.
Είδα έναν άντρα να μπαίνει
και έβγαλα τα κιάλια μου.
Ήθελα να δω, ήταν σκοτεινά.
Δεν ήθελα να κάνω κακό, απλώς αναρωτιόμουν
ποιος ήταν αυτός.
ΟΤΑΝ Η ΝΤΙΚΙΤΡΙΣ ΗΤΑΝ ΕΞΩ ΑΠΟ ΤΟ ΣΠΙΤΙ, Η ΑΣΤΥΝΟΜΙΑ ΕΦΤΑΣΕ ΣΤΗ ΣΚΗΝΗ
Το θύμα κάλεσε την αστυνομία και ανέφερε ότι η ύποπτη, η κα Τζάκσον,
ήταν έξω από την οικία της
και φοβόταν ότι η κα Τζάκσον θα έμπαινε στην οικία της.
Η ΝΤΙΚΙΤΡΙΣ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
Η κα Τζάκσον δεν θα σταματούσε
να παρενοχλεί το θύμα,
εάν η αστυνομία δεν είχε παρέμβει και δεν είχε διερευνήσει την υπόθεση.
Όταν μελέτησα το ιστορικό της κας Τζάκσον
και τις καταγγελίες που υπήρχαν στο αστυνομικό τμήμα,
θα έλεγα ότι αν δεν υπήρχε επιβολή του νόμου,
υπήρχε μεγάλη πιθανότητα να κλιμακωθεί από τα ερωτικά σημειώματα
σε απειλές και ίσως σε σωματική βλάβη.
ΟΚΤΩΒΡΙΟΣ
ΤΟΝ ΟΚΤΩΒΡΙΟ ΤΟΥ 2018, Η ΝΤΙΚΙΤΡΙΣ ΤΖΑΚΣΟΝ ΚΑΤΑΔΙΚΑΣΤΗΚΕ
ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΤΗΣ ΣΑΡΑ ΣΕ ΤΕΣΣΕΡΑ ΧΡΟΝΙΑ ΦΥΛΑΚΙΣΗ
Όταν πήγα στη φυλακή, ήμουν σε άρνηση.
Όσο περνάει ο καιρός εδώ μέσα, τόσο καταλαβαίνω ότι την παρενοχλούσα.
Όταν βγω, φοβάμαι ότι θα ξανασυμβεί.
ΝΟΕΜΒΡΙΟΣ
ΕΧΟΝΤΑΣ ΕΚΤΙΣΕΙ ΠΑΝΩ ΑΠΟ ΤΗ ΜΙΣΗ ΠΟΙΝΗ,
Η ΝΤΙΚΙΤΡΙΣ ΕΝΗΜΕΡΩΘΗΚΕ ΟΤΙ ΣΥΝΤΟΜΑ ΘΑ ΑΠΟΦΥΛΑΚΙΣΤΕΙ ΥΠΟ ΟΡΟΥΣ
Θέλω να…
Δεν θέλω να το ξανακάνω. Δεν έχει πλάκα.
Να κλαίω, να αναρωτιέμαι γιατί να μη με θέλουν. Δεν έχει πλάκα.
Νιώθω ότι
αυτά τα δύο χρόνια, δεν πήρα τη φυλάκισή μου στα σοβαρά.
Έκανα φλερτ,
αλλά όλο αυτό το διάστημα
έπρεπε να θεραπευτώ.
Παίρνω ψυχοφάρμακα για τις εμμονικές σκέψεις.
Κάποτε δεν πιάνουν, επειδή
μου αρέσουν γυναίκες εδώ μέσα, αλλά…
Για να μην ξανασυμβεί, θα συναναστρέφομαι με θρήσκα άτομα.
Πρέπει να παραδοθώ στον Θεό,
να μετανοήσω, να σηκώσω τον σταυρό μου και να Τον ακολουθήσω.
Δεν θέλω αγάπη. Αγαπώ εγώ τον εαυτό μου.
Είχα περάσει δύο χρόνια χωρίς να αναζητώ μια σχέση.
Τώρα που τα θυμάμαι, τα είχα πάει καλά.
Δεν μπορώ να ξέρω αν θα ξανασυμβεί.
Κανείς δεν ξέρει το μέλλον
και κανείς δεν ξέρει τι θα γίνει εκείνη τη στιγμή.
Υπάρχουν κάποιες προϋποθέσεις για την αποφυλάκιση υπό όρους,
όπως η απουσία υποτροπής.
Η υποτροπή ανέρχεται στο 50 τοις εκατό.
Κάποτε η υποτροπή γίνεται από την πρώτη μέρα.
Ονομάζομαι Γουίλ Γουόρσαμ, πρώην κατήγορος στο Γκριν του Μιζούρι.
Πλέον είμαι δημοτικός δικαστής και έχω ιδιωτικό γραφείο.
ΣΤΗΝ ΕΝΑΣΧΟΛΗΣΗ ΤΟΥ ΜΕ ΤΟ ΠΟΙΝΙΚΟ ΔΙΚΑΙΟ, Ο ΓΟΥΟΡΣΑΜ ΕΞΕΤΑΣΕ ΤΑ ΠΟΣΟΣΤΑ ΥΠΟΤΡΟΠΗΣ
ΕΧΕΙ ΜΕΛΕΤΗΣΕΙ ΤΗΝ ΥΠΟΘΕΣΗ ΤΗΣ ΝΤΙΚΙΤΡΙΣ
Το πινάκιο εκτείνεται από το 2012 μέχρι το 2018
και δείχνει σημαντικό ιστορικό όσων τέλεσαν υπό επιτήρηση
και όσων την παραβίασαν.
Το μοτίβο επαναλαμβάνεται για περίοδο έξι ετών.
Ανεξάρτητα από τη διάρκεια ποινής, το μοτίβο συνεχίζεται.
ΜΕΛΕΤΩΝΤΑΣ ΤΗΝ ΥΠΟΘΕΣΗ ΤΗΣ ΝΤΙΚΙΤΡΙΣ,
Ο ΓΟΥΙΛ ΓΟΥΟΡΣΑΜ ΔΙΑΒΑΣΕ ΕΠΙΣΤΟΛΕΣ ΤΗΣ ΝΤΙΚΙΤΡΙΣ ΠΡΟΣ ΤΟ ΔΙΚΑΣΤΗΡΙΟ
Στις 18 Ιουλίου, γράφει από τη φυλακή προς τον δικαστή.
"Είμαι αντιδραστική. Το μυαλό μου είναι χάος.
Κακοποιήθηκα ως παιδί, έχασα εμπιστοσύνη στις αρχές,
παραδέχομαι ότι έχω θέματα προσκόλλησης, εμμονής και τα λοιπά.
Θα ξεκινήσω ψυχοθεραπεία, θα πηγαίνω εκκλησία,
αλλά φοβάμαι ότι δεν θα αλλάξω. Θέλω βοήθεια".
Μιλάει με ειλικρίνεια όταν λέει "Φοβάμαι ότι δεν θα αλλάξω. Θέλω βοήθεια".
Είναι σπουδαίο αυτό.
Το προφανές από όλα αυτά
είναι ότι χρειάζεται ψυχιατρική στήριξη,
ώστε να ρυθμιστεί ο τρόπος σκέψης και αντίληψης.
Το δύσκολο είναι να βρεθούν οι πόροι για αυτό.
Έχουμε να κάνουμε με κάποιαν
που βρίσκεται σε ένα σύστημα για όλη της τη ζωή.
Μεγάλωσε σε αναδοχή.
Το σύστημα ήταν ανέκαθεν ο γονιός της εκ των πραγμάτων.
Δεν είχε την ευκαιρία να δημιουργήσει μια σχέση με έναν γονιό.
Δεν θα ξέρει καν πώς να το κάνει.
Το σύστημα έχει αποτύχει
και συνεχίζει να αποτυγχάνει.
Έχω ανησυχίες για το μέλλον της.
Δεν ξέρω αν θα υπάρξουν διαθέσιμες υπηρεσίες για τις ανάγκες της.
Οι θρησκευτικές ομάδες θα της δώσουν συγχώρεση.
Θα χρειαστεί, όμως, κάποιον επαγγελματία να είναι δίπλα της
και να της αλλάξει τον τρόπο σκέψης.
-Γεια. -Γεια.
Πώς νιώθεις;
Ενθουσιασμένη, αγχωμένη.
Νιώθω ελεύθερη μέσα και έξω.
-Ευγνώμων. -Το κεφάλι σου.
Χαρούμενη.
ΣΤΙΣ 30 ΝΟΕΜΒΡΙΟΥ 2021, ΜΕΤΑ ΑΠΟ ΤΡΙΑ ΧΡΟΝΙΑ ΣΤΗ ΦΥΛΑΚΗ,
Η ΝΤΙΚΙΤΡΙΣ ΑΠΟΦΥΛΑΚΙΖΕΤΑΙ ΥΠΟ ΟΡΟΥΣ
Βάλε τη ζώνη σου.
Η ΠΑΡΑΒΙΑΣΗ ΤΩΝ ΟΡΩΝ ΑΠΟΦΥΛΑΚΙΣΗΣ ΙΣΩΣ ΟΔΗΓΗΣΕΙ ΤΗΝ ΝΤΙΚΙΤΡΙΣ ΣΤΗ ΦΥΛΑΚΗ
Θα ξεκινήσουμε.
-Στίχοι τρία και τέσσερα. -Να προσευχηθούμε;
Ναι, βέβαια.
Θεέ μου, προσευχόμαστε, έστω και σύντομα,
να καταφέρουμε
να δοξαστείς στο όνομα του Χριστού…
Προσπάθησε να αλλάξει πιο παλιά.
Τώρα, νιώθω πιο σίγουρος. Φαίνεται να έχει μια ταπεινότητα.
Φαίνεται πιο ταπεινή τώρα.
Ειλικρινά, θέλω να συνεχίσω να ακολουθώ τον Θεό.
Όσο πιο πολύ διαβάζω τη Βίβλο και έχω σχέση μαζί Του,
όλα θα πάνε καλά και αυτός θα έχει τον έλεγχο.
Η Ντι απέκτησε νέα αγάπη και της άλλαξε τη ζωή.
Είναι ερωτευμένη με τον Χριστό. Θέλει να Τον ευχαριστεί.
Έτσι, τα πάντα, η συμπεριφορά της,
πηγάζουν από τη νέα της αγάπη.
Όταν κάνω τα πράγματα με τον τρόπο μου, καταρρέουν τα πάντα.
Όταν ακολουθώ τον τρόπο Του, όλα είναι καλά.
Πρέπει να θυμάμαι να μην μπλέξω
και να υπακούω το θέλημά του.
Να μην είμαι σκλάβα της αμαρτίας,
αλλά να τον υπακούω και να τα παρατήσω όλα για χάρη Του.
ΔΕΚΕΜΒΡΙΟΣ 2021
Θα μείνω εκτός φυλακής.
Δεν θα έχω ποτέ ξανά εμμονή με κανέναν.
Θέλω να παίρνω την κάθε μέρα ξεχωριστά.
ΕΝΑΝ ΜΗΝΑ ΜΕΤΑ, Η ΝΤΙΚΙΤΡΙΣ ΤΗΡΕΙ ΤΟΥΣ ΟΡΟΥΣ ΤΗΣ ΕΠΙΤΗΡΗΣΗΣ
Δεν θα πάρω τον κακό δρόμο. Αποφεύγω τους παλιούς φίλους.
Αποφεύγω το αλκοόλ.
Αποφεύγω τις γυναίκες.
Προτιμώ να δουλεύω με τον εαυτό μου για να ξαναβρώ τα πόδια μου.
Βρήκα δουλειά.
Είμαι σερβιτόρα σε μεξικάνικο.
Όλα θα πάνε βάσει σχεδίου.
Πάντα ένιωθα ότι μου έλειπε κάτι,
επειδή δεν μεγάλωσα με σημασία.
Μου έδιναν σημασία μόνο όταν έκανα λάθη. Νομίζω ότι βρήκα τι μου έλειπε.
Βρήκα τον Χριστό.
Είναι αμαρτία να είσαι γκέι.
Βλέπεις ότι οι εμμονές σου
και η σεξουαλικότητά σου δεν συνδέονται;
Κι ότι δεν είναι κακό να είσαι γκέι;
Εγώ δεν το βρίσκω κακό, ο Θεός το βρίσκει κακό.
Δεν έχει σημασία τι πιστεύω εγώ, αλλά τι πιστεύει ο Θεός.
Θα ήθελα πολύ να παντρευτώ μια γυναίκα,
αλλά ο Θεός δεν το θέλει και πρέπει να υπακούσω το θέλημά Του.
ΕΞΙ ΜΗΝΕΣ ΑΡΓΟΤΕΡΑ
ΑΝ ΚΑΙ ΠΑΡΑΒΙΑΣΕ ΤΟΥΣ ΟΡΟΥΣ ΤΗΣ ΑΠΟΦΥΛΑΚΙΣΗΣ ΤΗΣ
ΟΔΗΓΩΝΤΑΣ ΜΕΘΥΣΜΕΝΗ, Η ΝΤΙΚΙΤΡΙΣ ΠΑΡΕΜΕΙΝΕ ΕΚΤΟΣ ΦΥΛΑΚΗΣ
ΑΠΟΧΩΡΗΣΕ ΑΠΟ ΤΗ ΘΡΗΣΚΕΥΤΙΚΗ ΟΜΑΔΑ ΤΗΣ
ΚΑΙ ΤΩΡΑ ΕΙΝΑΙ ΣΕ ΣΧΕΣΗ ΜΕ ΜΙΑ ΓΥΝΑΙΚΑ
Υποτιτλισμός: Μαρία Ρούσσου